Takket være P3s gavmilde lyttere er videoen av at Silje og Live oljebryter blitt et hett kapittel i internetthistorien.

P3morgens innsamlingsmaraton er avsluttet, og fordelt på SMS og og auksjoner ga P3s lyttere hele 272.194 kroner til støtte for TV-aksjonen og Nasjonalforeningen for Folkehelsens arbeid mot demens.

Det knyttet seg blant annet stor spenning til hvor vidt de fikk inn nok penger til å slippe den mye omtalte oljebrytevideoen. De nådde målet med god margin og videoen kan du nå se i sin helhet ved å klikke på bildet øverst i saken.

En date med Ida Fladen, en fjelltur med Gaute Grøtta Grav eller P3morgen som underholdning på firmafesten din – dette var noe av det du kunne by på her.

Silje la seg under nåla



Silje lovte å tatovere “good times” på kroppen hvis vi nådde 130.00. Her er resultatet.

Lives største skrekk

Idet vi nådde 60.000 måtte Live kose med en tarantella. Kristoffer fra Oslo Reptilpark satt klar med denne lille godbiten.

5000 og nyretta hår

Ved første mål på 5000 fikk Ronny en nydelig sveis utført av Silje.

Live fikk gangstersveis

Vi nådde 15.000, og frisør Mamy Samba sto klar. Hun lagde corn rows på Live.

Ronnys middagsfest

Det var tid for en ekstrem versjon av “Ronny smaker på” da vi nådde 30.000. Denne gangen ble det “Ronny må spise opp alt han hater”.

Et lite bildegalleri fra kvelden